Diari Oficial de la Generalitat Valenciana


Sumari del DOGV 2198, del 02-02-1994 (1994/830424)

DECRET 13/1994, de 25 de gener, del Govern Valencià, pel qual s'acorda la reversió a l'Ajuntament de Moixent de l'aprofitament corresponent al volum edificable sobrant d'una parcel.la de 600 m2 situada en la plaça de la Hispanitat, núm. 2, de Moixent, no utilitzat per al centre de salut previst en aquesta.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/01/25/13/dof/vci/html**

### Dades del document

Número de DOGV
:   2198

Data del DOGV
:   02-02-1994

Secció del DOGV
:   DISPOSICIONS GENERALS

Número del document
:   1994/830424


Data del document
:   25-01-1994

Organisme emissor
:   Conselleria d'Economia i Hisenda

Tipus de document
:   Decret

DECRET 13/1994, de 25 de gener, del Govern Valencià, pel qual s'acorda la reversió a l'Ajuntament de Moixent de l'aprofitament corresponent al volum edificable sobrant d'una parcel·la de 600 m2 situada en la plaça de la Hispanitat, núm. 2, de Moixent, no utilitzat per al centre de salut previst en aquesta. [94/0614]  
L'Ajuntament de Moixent, en sessió plenària del dia 29 de maig de 1992, acordà la cessió gratuïta a la Generalitat Valenciana de la propietat de la parcel·la de 600 m2 situada en la plaça de la Hispanitat, núm. 2, de Moixent, destinada a centre de salut.  
Mitjançant el Decret 225/1993, de 23 de novembre, del Govern Valencià, la Generalitat Valenciana acceptà la cessió gratuïta de l'immoble esmentat.  
L'Ajuntament de Moixent sol·licità, mitjançant acord plenari de 30 de juliol de 1993, la reversió a la corporació de l'aprofitament corresponent al volum edificable sobrant en relació amb els terrenys destinats a la construcció del centre de salut de l'àrea número 16.  
La Conselleria de Sanitat i Consum informà favorablement sobre la reversió esmentada, ja que el projecte aprovat per a la construcció del centre de salut és l'estimat idoni per a cobrir les necessitats sanitàries d'aquesta població i no és previsible que es necessite aprofitar per a aquest fi la resta del volum edificable corresponent a la parcel·la sobre la qual se situa.  
La interpretació a sensu contrari de l'article 22 de la Llei 3/1986, de 24 d'octubre, de Patrimoni de la Generalitat Valenciana, atribueix al Govern Valencià la competència per a autoritzar la reversió esmentada.  
Per això, a proposta del Conseller d'Economia i Hisenda, amb la deliberació prèvia del Govern Valencià en la reunió del dia 25 de gener de 1994,  
DECRETE  
Article únic  
S'autoritza la reversió a favor de l'Ajuntament de Moixent de l'aprofitament corresponent al volum edificable sobrant d'una parcel·la de 600 m2 situada en la plaça de la Hispanitat, núm. 2, de Moixent, que conforme el projecte aprovat no s'haja d'utilitzar en la construcció del centre de salut de l'àrea número 16 previst en aquella.  
DISPOSICIó FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 25 de gener de 1994  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI